EkBass/fiwiki-20250220-pages-articles huggingface dataset:
Wilhelm Adam

Wilhelm Adam (15. syyskuuta 1877 Ansbach, Saksan keisarikunta – 8. huhtikuuta 1949 Garmisch-Partenkirchen, Saksa) oli saksalainen kenraali Weimarin tasavallan armeijassa ja natsi-Saksan Wehrmachtissa. Adam ylennettiin kenraalieverstiksi uudenvuodenpäivänä 1939, mutta hän ei toiminut komentajana toisessa maailmansodassa. Adam astui palvelukseen Baijerin armeijaan vuonna 1897. Hän palveli lyhyen aikaa pioneerijoukoissa rintamalla aivan ensimmäisen maailmansodan alussa ja lopussa, mutta leijonanosan neljästä sotavuodesta hän toimi esikuntaupseerina kenraali Ludwig von Falkenhausenin esikunnassa. Sodan jälkeen hän eteni urallaan tasaista tahtia Weimarin tasavallan armeijassa, joka oli supistettu tiukasti valvotuksi mini-armeijaksi Versailles’n rauhansopimuksen ehdoissa. Adamia arvostettiin Reichswehrissä yhtenä sen pätevimmistä komentajista ja hänet ylennettiin kenraalimajuriksi lokakuussa 1930. Saksan kansallissosialistisen työväenpuolueen valtaannousun aikoihin vuonna 1933 hän toimi sotaministeriön joukkojen toimiston päällikkönä. Truppenamt-nimellä tunnettu toimisto oli verho-organisaatio, jonka taakse kätkeytyi Reichswehrin yleisesikunta. Lokakuussa 1933 hänestä tuli 7. jalkaväkidivisioonan ja samalla VII sotilaspiirin komentaja. Vuonna 1935 hän siirtyi vasta perustetun natsi-Saksan asevoimien Wehrmachtin sotakorkeakoulun johtajaksi.Axis Biographical Research Adam kuului Saksan kenraalikunnan vanhaan kaartiin, joka suhtautui Adolf Hitlerin varustautumissuunnitelmiin viileämmin kuin nuoremmat upseerit. Hän oli myös ystävystynyt ja tehnyt työtä yhdessä Hitlerin poliittisen vastustajan kenraali Kurt von Schleicherin kanssa, jonka Hitler teloitutti pitkien puukkojen yönä kesällä 1934. Natsijohdon juonitteleman Blomberg–Fritsch-kriisin avulla Hitler onnistui pääsemään eroon vaikutusvaltaisimmista kenraaleista ja kaappaamaan itselleen suuremman vallan sotilasasioissa. Adam selvisi kriisistä, mutta menetti tehtävänsä Saksan läntisen osaan sijoitettujen joukkojen komentajana.Wistrich s. 3 Hän jäi eläkkeelle vuoden 1938 viimeisenä päivänä. Elokuussa 1939, muutamaa päivää ennen sodan alkamista kenraalieverstiksi ylennetty Adam otettiin nimellisesti palvelukseen maavoimien komentajan käytettäväksi, mutta hän ei saanut uusia tehtäviä. Hän erosi ja jäi lopullisesti eläkkeelle toukokuussa 1943. ==Lähteet== * ===Viitteet=== Luokka:Saksalaiset kenraalit Luokka:Vuonna 1877 syntyneet Luokka:Vuonna 1949 kuolleet
Ferrari F60

Ferrari F60 on Formula 1 -talli Scuderia Ferrarin kaudella 2009 käyttämä kilpa-auto. Auto esiteltiin 12. tammikuuta 2009 ja se on järjestyksessä 55. Ferrarin F1-automalli. Auton nimi F60 viittaa Ferrarin 60. kauteen Formula 1 -sarjassa. Kauden 2008 ajokista Ferrari F2008:sta poiketen F60:ssä käytettiin sääntömuutoksista johtuen niin kutsuttuja sileäpintaisia sliksi-renkaita, kapeampaa takasiipeä ja leveämpää etusiipeä. F60-autoa kaudella 2009 ajoivat Ferrarin kuljettajat Felipe Massa ja Kimi Räikkönen. Massan loukkaannuttua Unkarin GP:n aika-ajossa tilalle laitettiin italialainen Luca Badoer. Badoerin vaisujen saavutusten takia hänen tilalleen passitettiin loppukaudeksi aiemmin kaudella Force Indiaa ajanut Giancarlo Fisichella. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Ferrari Ferrari V8 AUS MAL CHN BHR ESP MON TUR GBR GER HUN EUR BEL ITA SIN JPN BRA ABU 70 4. Felipe Massa Kesk. 12 Kesk. 14 6 4 6 4 3 DNS Loukk. Loukk. Loukk. Loukk. Loukk. Loukk. Loukk. Luca Badoer 17 14 Giancarlo Fisichella 9 13 12 10 16 Kimi Räikkönen 15† 14 10 6 Kesk. 3 9 8 Kesk. 2 3 1 3 10 4 6 12 == Lähteet == == Aiheesta muualla == Luokka:Formula 1 -kausi 2009 Luokka:Ferrarin Formula 1 -autot
Portland Hoffa

thumb|Portland Hoffa vuonna 1940. Portland Hoffa (25. tammikuuta 1905 - 25\. joulukuuta 1990https://www.oldtimeradiodownloads.com/actors/portland-hoffa) oli yhdysvaltalainen näyttelijä, joka muistetaan parhaiten aviomiehensä Fred Allenin koomikkoparina radiossa.Muistokirjoitus The New York Timesissa Hoffa esiintyi 1920-luvulla Broadwaylla. Tulevan aviomiehensä Fred Allenin hän tapasi molempien esiintyessä revyyssä Passing Show vuonna 1922. Hoffa toimi myös Allenin avustajana tämän vaudeville-esityksissä. Yhteistyö jatkui Allenin siirtyessä radioon 1932. Fred Allenin kuoltua 1956 Hoffa meni naimisiin Joseph W. Rinesin kanssa. Tästä avioliitosta Hoffa jäi leskeksi 1980-luvun puolessavälissä. Porland Hoffalla on tähti Hollywood Walk of Famella osoitteessa 1640 Vine Street.Guide to and locations of the stars on Hollywood Boulevard ==Lähteet== == Aiheesta muualla == * Luokka:Yhdysvaltalaiset radionäyttelijät Luokka:Yhdysvaltalaiset teatterinäyttelijät Luokka:Hollywood Walk of Fame Luokka:Vuonna 1905 syntyneet Luokka:Vuonna 1990 kuolleet
Thunder

Thunder on vuonna 1989 perustettu englantilainen rockyhtye. Se on julkaissut yhteensä yhdeksän studioalbumia. ==Historia== Thunderin perustivat vuonna 1989 laulaja Danny Bowes ja kitaristi Luke Morley heidän entisen yhtyeensä, Terraplanen, hajoamisen jälkeen. Bowesin ja Morleyn lisäksi yhtyeeseen liittyivät Terraplanenkin rumpalina toiminut Gary "Harry" James, basisti Mark "Snake" Luckhurst ja rytmikitaristi Ben Matthews. Thunderin ensimmäiset singlet menestyivät hyvin, ja yhtye pääsi lämmittelemään Aerosmithia ja esiintymään vuoden 1990 Monsters of Rock -festivaaleille. Yhtyeen esikoisalbumi Backstreet Symphony myi kultaa ja sijoittui brittien albumilistalla sijalle 21. Seuraavat albumit Laughing on Judgement Day ja Behind Closed Doors olivat listasijoitusten osalta vielä menestyksekkäämpiä. Ne sijoittuivat toiseksi ja viidenneksi. Suomen Kuvalehden Kari Salminen luonnehti kakkosalbumia virheettömyydessään jo hieman hengettömäksi: ”Vanhaan kaavaan sovitetut kappaleet erottaa esikuvista vain modernia teknologiaa ja insinööritaitoa ylistävän, melkein täydellisen tuotannon ansiosta”. Thunder julkaisi vielä albumit The Thrill of It All ja Giving the Game Away, kunnes vuonna 2000 ilmoitti lopettavansa toimintansa. Vuonna 2002 yhtye kuitenkin palasi konserttilavoille ja julkaisi seuraavana vuonna uuden albumin Shooting at the Sun. Tämän jälkeen Thunder on julkaissut vielä kolme albumia: The Magnificent Seventh, Robert Johnson's Tombstone ja Bang!, joista viimeisin on vuodelta 2008. Studioalbumien lisäksi Thunder on julkaissut useita livetallenteita. Yhtye julkaisi 28. tammikuuta 2009 kotisivuillaan tiedotteen, jonka mukaan se tulee lopettamaan toimintansa heinäkuisen Englannin kiertueen jälkeen. Viimeinen kiertue on nimetty bändin uran loppumista mukaillen 20 Years & Out:ksi. ==Julkaisut== ===Studioalbumit=== * * * * * * * * * * * * * * ===Livealbumit=== * * * * * * * * * * * * * * * * * * * * * * * * * * * * * * * === EP:t === * * * * * * * * * === Kokoelmat === * * * * * * * * * * ==Lähteet== ==Aiheesta muualla== *Yhtyeen virallinen sivusto * Luokka:Brittiläiset rockyhtyeet
Latinalainen rahaliitto

Latinalainen rahaliitto eli latinalainen rahaunioni tai latinalainen valuuttaunioni oli vuonna 1865 Ranskan, Belgian, Italian ja Sveitsin perustama rahaliitto. Vuonna 1866 Kirkkovaltio ja vuonna 1867 Kreikka ja Bulgaria liittyivät sopimukseen. Useat muut maat ryhtyivät lisäksi yksipuolisesti noudattamaan rahaliiton kolikoita koskevia teknisiä määräyksiä liittymättä kuitenkaan itse sopimuksen osapuoliksi. Yhteisen rahajärjestelmän pohjaksi otettiin Ranskan frangi. Raha sidottiin kaksimetallikantaan, mikä tarkoitti sitä, että rahajärjestelmän pohjana olevien kullan ja hopean arvojen suhde oli määritelty kiinteäksi (1:15,5) ja molemmista metalleista valmistetut kolikot olivat laillisia maksuvälineitä.De Cecco, Marcello: The Latin Monetary Union Revisitied Once Again. Teoksessa Yksi frangi vastasi joko 4,5 grammaa puhdasta hopeaa tai 0,29025 grammaa puhdasta kultaa. Rahaliitossa sovellettiin desimaalijärjestelmää, eli yksi frangi jakautui 100 centimeen. Muilla rahaliitossa olleilla mailla oli omat rahansa, mutta ne, Belgian frangi, Sveitsin frangi ja Italian liira, olivat tuolloin lakisääteisesti arvoltaan yhtä suuria kuin Ranskan frangi. Rahaliiton suurimpana ongelmana oli rahan epävakaus, joka aiheutui kullan ja hopean todellisten markkina-arvojen muutoksista suhteessa toisiinsa. Kreikka vähensi omatoimisesti kullan määrää kolikoissaan ja se erotettiin rahaunionista vuonna 1908. Ensimmäisen maailmansodan syttyminen 1914 lopetti käytännössä rahaliiton toiminnan, mutta virallisesti liitto purkautui vasta vuoden 1927 alussa. == Lähteet == Luokka:Ranskan taloushistoria Luokka:Italian historia Luokka:Belgian historia Luokka:Sveitsin historia Luokka:Rahaliitot Luokka:Euroopan rahaunioni Luokka:Historialliset rahayksiköt Luokka:Euroopan rahayksiköt
Oscar Bonavena

Oscar Natalio ”Ringo” Bonavena (25. syyskuuta 1942 Buenos Aires, Argentiina – 22. toukokuuta 1976 Renon lähellä, Nevada, Yhdysvallat) oli ammattinyrkkeilijä. Bonavenasta käytettiin lempinimeä "Ringo", koska hänen kampauksensa oli samantapainen kuin Ringo Starrilla. ==Ammattilaisura== Oscar Bonavena matkusteli edestakaisin Yhdysvaltojen ja synnyinmaansa Argentiinan välillä nyrkkeillen kummassakin ja nauttien menestyksestään. Bonavena aloitti uransa New Yorkin osavaltiossa toisen maailmansodan sotasankarin, hammaslääkäri Marvin Goldbergin johdolla. "Argentiinan vahva poika" eteni nopeasti urallaan nopeilla tyrmäyksillä, mutta joutui liian aikaisin otteluun kovaa Zora Folleya vastaan ja hävisi pistein. Tämän jälkeen hänen uransa jatkui tyrmäysvoitoin Argentiinassa. Levoton Bonavena joutui kuitenkin kehän ulkopuolella vähän väliä vaikeuksiin: harjoitettuaan "itsepuolustusta", toimittajien nostettua häntä vastaan kanteita hänen rikottuaan heidän kameransa ja muihin "värikkäisiin" tilanteisiin. Bonavena sai julkisuutta voitettuaan Kanadan mestarin George Chuvalon, ja oteltuaan sen jälkeen kahdesti moukari-iskuista, aggressiivisesti hyökkäävää Joe Frazieria vastaan. Ensimmäisessä kohtaamisessa Bonavena iski tulevan mestarin toisessa erässä kahdesti kanveesiin ennen kuin Frazier ryhdistäytyi ja voitti. WBA:n riistettyä Muhammad Alilta mestaruutensa aseista kieltäytymisen takia Bonavena osallistui kurinpitoelimen vuonna 1967 järjestämään turnaukseen, jonka voittajasta tuli uusi mestari. Bonavena voitti Euroopan mestarin Karl Mildenbergerin pistein Frankfurtissa, Länsi-Saksassa. Sen jälkeen turnauksen tuleva voittaja Jimmy Ellis iski hänet kahdesti kanveesiin Louisvillessä, Kentuckyssa järjestetyssä välierässä ja saavutti ylivoimaisen pistevoiton. Vuonna 1968 Bonavena haastoi Frazierin uusintaotteluun raskaansarjan mestaruudesta Frazierin kotikaupungissa Philadelphiassa. Bonavena hävisi uuvuttavan viidentoista erän ottelun pistein. Kaksi vuotta myöhemmin hän kohtasi Madison Square Gardenissa entisen mestarin Alin, joka oli palannut kehään kärsittyään kolmivuotisen kilpailukieltonsa. Bonavena onnistui väistelemään useimmat Alin iskut ennen kuin Ali iski viimeisessä, viidennessätoista erässä hänet kolmesti lattiaan. Hävittyään Alille Bonavena otteli ajoittain seuraavat viisi vuotta. Tappiot Floyd Pattersonille 1972 ja Ron Lylelle 1974 lopettivat nopeasti hänen kilpauransa. Helmikuussa 1976 Bonavena otteli viimeisen kerran urallaan Billy Joineria vastaan Renossa, Nevadassa. Hänen uransa saldo oli 58 voittoa, 9 tappiota ja 1 ratkaisematon. ==Kuolema== Yöelämästä pitävä Bonavena jäi Renon kaupunkiin. Muutamaa kuukautta myöhemmin kuuluisan Mustang Ranch -nimisen bordellin vartija Willard R. Brymer ampui häntä tehokkaalla metsästyskiväärillä kerran rintaan. Bonavena kuoli ilmeisesti heti. Brymer tuomittiin 15 kuukaudeksi vankilaan pikaistuksissa tehdystä taposta. Oscar Bonavena on haudattu synnyinkaupunkiinsa La Chacaritan hautausmaalle. ==Aiheesta muualla== *Bonavenan ammattilaisura – Boxrec *Bonevenan kuolinuutinen Luokka:Argentiinalaiset nyrkkeilijät Luokka:Vuonna 1942 syntyneet Luokka:Vuonna 1976 kuolleet
Länsi-Pohjan musiikkiopisto

Meri-Lapin musiikkiopisto, alkujaan Kemin kaupungin musiikkiopisto, on perustettu 1967. Sen perustaja ja ensimmäinen johtaja oli säveltäjä Erkki Aaltonen. Sen toiminta-alueeseen kuuluvat Kemi, Keminmaa, Simo, Tervola ja Tornio. Musiikkiopiston päätoimipiste sijaitsee Kemin kaupungissa. Opetusta annetaan Kemissä kulttuurikeskuksessa. Torniossa musiikkiopisto toimii Hannulan koulun tiloissa Putaalla. ==Lähteet== Luokka:Kemin oppilaitokset Luokka:Suomalaiset musiikkialan oppilaitokset Luokka:Sauvosaari Luokka:Kemin kulttuuri
Gaggenau

Gaggenau on Rastattin piirikuntaan kuuluva kaupunki Baden-Württembergin osavaltiossa Saksassa. Se sijaitsee kahdeksan kilometriä koilliseen Baden- Badenin kylpyläkaupungista. Kaupunki on tunnettu autoteollisuuskaupunkina, ja siellä on muun muassa Daimlerin omistama autotehdas. Kesäkuun 2022 lopussa kaupungin väkiluku oli 30 213. Ensimmäinen maininta Gaggenausta on vuodelta 1243. Se sai kaupunkioikeudet 1922. Kaupungista tuhoutui vuonna 1944 noin 70 prosenttia liittoutuneiden pommittaessa kaupungin teollisuuslaitoksia. == Lähteet == == Aiheesta muualla == * Kaupungin verkkosivut * A Texan Goes to Gaggenau Luokka:Saksan kaupungit Luokka:Baden-Württembergin kunnat
Gracie Allen

thumb|Gracie Allen Gracie Allen (26. heinäkuuta 1895 San Francisco, Kalifornia - 27\. elokuuta 1964 Los Angeles) oli yhdysvaltalainen komedienne, joka yhdessä aviomiehensä George Burnsin kanssa muodosti koomikkoparin Burns ja Allen.museum.tv: Gracie Allen Allen liittyi vaudeville-seurueeseen 1909. Hän esiintyi yksin vuoteen 1922 asti, jolloin hänen parikseen tuli George Burns, jonka kanssa Allen avioitui 1926. Myöhemmin pariskunta esiintyi sekä radiossa, televisiossa ja useissa elokuvissa, kunnes Allen vetäytyi alalta 1958. Gracie Allenilla on tähti Hollywood Walk of Famella.Guide to and locations of the stars on Hollywood Boulevard ==Lähteet== ==Aiheesta muualla== * Luokka:Hollywood Walk of Fame Luokka:Yhdysvaltalaiset radionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset koomikot Luokka:Vaudeville-esiintyjät Luokka:Vuonna 1895 syntyneet Luokka:Vuonna 1964 kuolleet
Fosfoglyseraattikinaasi

Fosfoglyseraattikinaasi on entsyymi, joka katalysoi glykolyysissä 1,3-bisfosfoglyseraatin ja ADP-molekyylin reaktiota. Tuotteina syntyy 3-fosfoglyseraattia ja ATP:tä. Entsyymi kykenee avustamaan myös tämän reaktion käänteisreaktiota. Muita reaktioita, joita fosfoglyseraattikinaasi katalysoi ovat myös guanosiinitrifosfaatin muuntuminen guanosiinidifosfaatiksi ja inosiinitrifosfaatin muuntaminen inosiinidifosfaatiksi. == Ominaisuudet ja olosuhteet == Fosfoglyseraattikinaasin massa vaihtelee eliöstä riippuen 34-180 kilodaltonin välillä. Entsyymi toimii vaihtamalla fosfaattiryhmän yhdeltä molekyyliltä toiselle. Entsyymin kofaktoreina toimivat ATP ja ADP. Entsyymin inhibiittoreita ovat monet metalli-ionit kuten Co2+ ja Mn2+ sekä useat erilaiset orgaaniset yhdisteet kuten AMP. Entsyymi toimii tehokkaimmin, kun lämpötila on eliöstä riippuen 20-70 asteen välillä ja pH 5,5-8,3 välillä. == Lähteet == Luokka:Transferaasit
John Guare

John Guare (s. 5. helmikuuta 1938 New York) on yhdysvaltalainen näytelmäkirjailija. Hänen töidensä joukossa ovat The House of Blue Leaves (1971), Landscapes of the Body (1977) ja Six Degrees of Separation (1990). Lisäksi hän on muun muassa kirjoittanut sanat Galt MacDermotin säveltämään musikaaliin Two Gentlemen of Verona (1971), käsikirjoituksen Miloš Formanin ohjaamaan komediaan Taking off – otetaan hatkat (1971) yhdessä Miloš Formanin, John Kleinin ja Jean-Claude Carrièren kanssa ja käsikirjoituksen Louis Mallen elokuvaan Atlantic City (1980). Guare opiskeli Georgetownin yliopistossa ja Yalen School of Dramassa. Hän on kuulunut Yhdysvaltain taide- ja kirjallisuusakatemiaan vuodesta 1989 lähtien.American Academy of Arts and Letters == Lähteet == Luokka:Yhdysvaltalaiset näytelmäkirjailijat Luokka:Yhdysvaltalaiset elokuvakäsikirjoittajat Luokka:Vuonna 1938 syntyneet Luokka:Elävät henkilöt
Pak Se-ri

Pak Se-ri (; s. 28. syyskuuta 1977 Daejeon) on eteläkorealainen golfaaja. Hän aloitti golfinpeluun 14-vuotiaana ja pääsi LPGA Touriin vuonna 1998. Pak oli LPGA:n "Rookie of the Year" 1998 ja sai Vare Trophyn vuonna 2003. Hän on voittanut LPGA Tourilla viisi major-turnausta: LPGA Championshipin vuosina 1998, 2002 ja 2006, Yhdysvaltain naisten avoimet 1998 ja Britannian naisten avoimet 2001. Pak pääsi World Golf Hall of Fameen vuonna 2007.World Golf Hall of Fame Member Profile == Lähteet == == Aiheesta muualla == * 2008 LPGA Tour Biographies Luokka:Eteläkorealaiset golfaajat Luokka:Vuonna 1977 syntyneet Luokka:Elävät henkilöt
Noshaq

Noshaq (myös: Nowshak) on yksi Afganistanin ja Hindukušin korkeimmista vuorista. Se on 7 492 metriä korkea. Noshaq sijaitsee Afganistanin koillisosassa Wakhanin käytävässä Durandin linjalla eli Afganistanin ja Pakistanin rajalla. Se on maailman läntisin yli 7 000 metriä korkea vuori. Ensi nousun vuorelle tekivät vuonna 1960 japanilaisen kiipeilijäretkikunnan jäsenet Toshiaki Sakai ja Goro Iwatsubo. Reitti seurasi kaakkoisharjannetta Qadzi Deh -jäätiköltä. Nykyään useimmat retkikunnat nousevat vuorelle länsiharjanteelta. Ensimmäisen talvinousun vuorelle tekivät puolalaiset Tadeusz Piotrowski ja Andrzej Zawada vuonna 1973. Se oli maailman ensimmäinen talvinousu yli 7 000 metriä korkealle vuorelle. ==Katso myös== *Luettelo maiden korkeimmista kohdista *Luettelo maailman korkeimmista vuorista == Lähteet == ==Aiheesta muualla== * Noshaq on Summitpost Luokka:Afganistanin vuoret Luokka:Pakistanin vuoret Luokka:Afganistanin ja Pakistanin raja
Yani Tseng

Yani Tseng (; s. 23. tammikuuta 1989) on taiwanilainen golfaaja. Hän on voittanut LPGA Tourilla yhden major-turnauksen, LPGA Championshipin vuonna 2008. Hän oli LPGA:n "Rookie of the Year" 2008. Yani Tseng on pelannut golfia 6-vuotiaasta. Menestyksekkään amatööriuran jälkeen hän siirtyi ammattilaiseksi tammikuussa 2007.2008 LPGA Tour Biographies == Lähteet == Luokka:Taiwanilaiset golfaajat Luokka:Vuonna 1989 syntyneet Luokka:Elävät henkilöt
Karrie Webb

thumb|right|Karrie Webb Karrie Anne Webb (s. 21. joulukuuta 1974) on australialainen golfaaja. Hän oli LPGA:n vuoden rookie 1996 sekä vuoden pelaaja 1999 ja 2000. Hän sai Vare Trophyt vuosina 1997, 1999 sekä 2000 ja pääsi World Golf Hall of Fameen vuonna 2005. Webb on voittanut seitsemän major-turnausta: Kraft Nabisco Championshipin 2000 ja 2006, LPGA Championshipin 2001, Yhdysvaltain naisten avoimet 2000 ja 2001, Britannian naisten avoimet 2002 sekä Du Maurier Classicin 1999. == Aiheesta muualla == * 2008 LPGA Tour Biographies * World Golf Hall of Fame Member Profile Webb, Karrie Webb, Karrie Webb, Karrie
Keskivero

Keskivero () oli Ruotsin vallan aikana 1762–1775 Pohjois-Karjalassa kannettu ylimääräinen vuosittainen vero, jonka suuruus määräytyi pitäjittäin 15 viimeisen vuoden verojen keskiarvon mukaan. Jokaisesta pitäjästä valittiin muutama henkilö, jotka jakoivat verot maksajien kesken. Verosta vastattiin pitäjittäin kaikki yhden ja yksi kaikkien puolesta periaatteella. Keskivero otettiin käyttöön entisen epätasaisen ja mielivaltaisena pidetyn vuosittaisen arvioveron sijaan. Siitä määrättiin kuninkaallisella kirjeellä kamarikollegiolle 27. heinäkuuta 1762. Uutta verotustapaa ei saatu heti toimeenpannuksi epätäydellisen maanmittauksen ja epävarmojen rajojen vuoksi. Rahvaan valituksiin antamansa päätöksen 9. joulukuuta 1766 19 pykälän mukaan kuningas määräsi, että keskivero oli heti määrättävä ja laskettava vuosien 1750–1764 verojen mukaan. Kuninkaan käskyä noudatettiin, vaikka siitä tehtiinkin useita valituksia. Keskiveroa kannettiin siihen saakka, kunnes Kustaa III antoi 28. kesäkuuta 1775 uuden asetuksen Savon ja Karjalan verotusta varten. ==Lähteet== * Tietosanakirja, Tietosanakirja-osakeyhtiö 1912 Luokka:Historialliset verot Luokka:Suomen verotuksen historia Luokka:1760-luku Luokka:1770-luku
Lost Boys

Lost Boys voi tarkoittaa seuraavia: * Lost Boys, Joonas Neuvosen ja Sadri Cetinkayan ohjaama dokumenttielokuva vuodelta 2020 * The Lost Boys, Joel Schumacherin ohjaama kauhuelokuva vuodelta 1987
Dickinson

Dickinson voi tarkoittaa: ==Paikkoja== * Dickinson, Broomen piirikunta, New York * Dickinson, Franklinin piirikunta, New York * Dickinson, Pohjois-Dakota * Dickinson, Texas * Dickinsonin piirikunta, Michigan ==Henkilöitä== * Angie Dickinson (s. 1931), yhdysvaltalainen näyttelijä * Bruce Dickinson (s. 1958), englantilainen muusikko ja kirjailija, Iron Maidenin laulaja * Edward Dickinson (1803–1874), yhdysvaltalainen poliitikko ja lakimies * Edward C. Dickinson (s. 1938), brittiläinen lintutieteilijä * Emily Dickinson (1830–1886), yhdysvaltalainen runoilija * Harris Dickinson (s. 1996), englantilainen näyttelijä * Janice Dickinson (s. 1955), yhdysvaltalainen näyttelijä, malli, valokuvaaja ja kirjailija * Jason Dickinson (s. 1995), kanadalainen jääkiekkoilija * Jimmy Dickinson (1924–1982), englantilainen jalkapalloilija * John Dickinson (1732–1808), yhdysvaltalainen poliitikko ja poliittinen kirjailija * Rick Dickinson (1957–2018), brittiläinen teollinen muotoilija * Susanna Dickinson (1814–1883), texasilainen Alamon taistelun silminnäkijä. Luokka:Luettelot henkilöistä sukunimen mukaan
Renata Mauer

Renata Małgorzata Mauer-Różańska (s. 23. huhtikuuta 1969) on puolalainen kivääriampuja ja olympiavoittaja. Mauer on voittanut olympialaisissa Atlantassa 1996 kultaa 10 metrin ilmakiväärissä ja pronssia 50 metrin pienoiskiväärin asentokilpailussa. Neljä vuotta myöhemmin Sydneyssä hän kirkastui asentokilpailun pronssin kullaksi. MM-kilpailuissa Mauer on saavuttanut kaksi hopeaa ja yhden pronssin 10 metrin ilmakiväärissä. ==Lähteet== * * Luokka:Puolalaiset ampujat Luokka:Puolalaiset olympiavoittajat Luokka:Vuonna 1969 syntyneet Luokka:Elävät henkilöt
Louis Agassiz Fuertes

Louis Agassiz Fuertes (7. helmikuuta 1874 Ithaca, New York – 22. elokuuta 1927 Unadilla, New York) oli yhdysvaltalainen lintutieteilijä ja taidemaalari. Fuertesin isä oli Estevan Antonio Fuertes, joka oli Cornellin yliopiston tie- ja vesirakennuksen professori vuodesta 1873. Kesäkuussa 1904 Fuertes avioitui kouluaikaisen tyttöystävänsä Margaret (Madge) F. Sumnerin kanssa, ja heille syntyi tyttäret Mary ja Sumner. Fuertes päätti lintumaalarin urastaan tavattuaan Elliott Couesin vuonna 1894. Fuertes opiskeli Cornellin yliopistossa ja häneltä tilattiin maalauksia jo opiskeluaikoina. Vuonna 1899 hän osallistui Edward Henry Harrimanin johtamalle Alaskan rannikoiden tutkimusretkelle. Myöhemmin Fuertes matkusteli hyvin laajalti Pohjois-, Keski- ja Etelä-Amerikassa sekä Etiopiassa. Fuertes työskenteli yhdessä American Museum of Natural Historyn Frank Chapmanin kanssa sekä kentällä, museon dioraamojen taustojen maalaajana että kirjojen kuvittajana. Retkeillessään Meksikossa yhdessä Chapmanin kanssa Fuertes löysi uuden papukaijalajin, jonka Capman vuonna 1912 nimesi hänen kunniakseen Hapalopsittaca fuertesi (risaldanaratti).ITIS Fuertes toimi ornitologian lehtorina Cornellissa vuodesta 1923 alkaen. 1926–1927 hän osallistui Wilfred Hudson Osgoodin johtamalle Etiopian retkelle, jonka aikana hän loi eräät kuuluisimmista maalauksistaan. Fuertes kuoli törmättyään autollaan junaan muutamia kuukausia Etiopiasta paluunsa jälkeen. Fuertes toimi monien luontomaalarien esikuvana, kuten George Miksch Sutton, jonka ohjaajana hän toimi, sekä Roger Tory Petersonin ja Jorg Khunin. Elinaikanaan Fuertes kuvitti yli 60 kirjaa, ja satoja hänen töitään julkaistiin lehtiartikkeleissa. Boy Scouts of America -niminen partiojärjestö nimitti Fuertesin kunniapartiolaiseksi vuonna 1927. == Lähteet == * louisagassizfuertes.com === Viitteet === == Aiheesta muualla == Luokka:Yhdysvaltalaiset ornitologit Luokka:Vuonna 1874 syntyneet Luokka:Vuonna 1927 kuolleet
Lysmata wurdemanni

Lysmata wurdemanni on trooppisten vesien katkarapulaji. Se kasvaa noin seitsemän senttiä pitkäksi, ja siinä on kapeita punaisia raitoja vaalealla, lähes läpikuultavalla pohjalla. Makeista muistuttavan värityksen takia lajia kutsutaan englanniksi joskus ”piparminttukatkaravuksi”.Aquahobby (hyvä kuva) Lysmata wurdemanni elää luonnossa lämpimällä Atlantin länsirannikolla ja Karibianmerellä. Lysmata wurdemanni -katkarapuja pidetään joskus meriakvaarioissa. Niitä kutsutaan puhdistajaravuiksi sukulaisensa Lysmata amboinensis -lajin tapaan, sillä ne syövät loisia kalojen pinnalta. Lysmata wurdemanni on akvaarioharrastajien suosiossa ennen kaikkea siksi, että se syö pieniä lasiruusuja, eli haitallisia merivuokkoja.Fenner, B. Aiptasia, My Least Favorite Anemones in Captive Systems Wet web media Riutta-akvaarioissa siihen suhtaudutaan varauksella, sillä se voi syödä koralleja ja jättiläissimpukoita.Peppermint Shrimp Fresh Marine Lajilla on vihreät munat, ja poikasten kasvattaminen on joskus onnistunut vankeudessa. Se vaatii kuitenkin huomattavia ponnisteluja oikeanlaisen eläinplanktonin tuottamiseksi poikasten ravinnoksi.Advanced Aquarist Useimmiten poikaset menehtyvät muutaman ensimmäisen elinkuukautensa aikana.Captive Rearing of Peppermint Shrimp (Lysmata wurdemanni): A Hobbyist's Tale Reefkeeping.com == Lähteet == Luokka:Kymmenjalkaiset Luokka:Lemmikkieläimet
Arvid Tandefelt

Arvid Tandefelt (k. 1656) oli suomalainen ratsumestari ja aatelisen Tandefelt- suvun kantaisä. ==Arvid Henrikinpoika Tandefeltin tausta== Arvid Henrikinpojan vanhemmat olivat Akseli Kurjen joukkojen ratsumies Henrik Persson Ja Malin Henrikintytär (Jägerhorn). Henrik Persson toimi Hauhon ja Hollolan voutina 1603–07 ja vuodesta 1605 myös Hattulan voutina. Hän omisti Rapalan tilan, joka myöhemmin periytyi lapsille. Henrik Persson kuoli 1612. Arvid Henrikinpojan äidinisä Henrik Lydekinpoika toimi Porvoon läänin voutina 1577–78, ja hänen äitinsä oli Gunilla Grabbe oli käskynhaltija Arvid Tawastin vaimon sisarentytär. ==Sotilaan elämää== Arvid Henrikinpoika oli aluksi korpraali. Hän palveli Henrik Hornin komentamassa Uuden­maan ja Hämeen läänin ratsuväki­rykmentissä. Häneltä ammuttiin kolme hammasta suusta Breitenfeldin taistelussa 1631. Arvid haavoittui uudelleen viitisen vuotta myöhemmin Leipzigin suunnalla suuhun sillä seurauksella, että kuula jäi hänen kitalakeensa. Kuula pysyi kitalaessa vuoteen 1640 asti, jolloin Arvidin veljen leski onnistui kaivamaan kuulan ulos. Arvid nai välittömän esimiehensä, komppanianpäällikkö ja majoitusmestari Henrik Larsson Ekestubben tyttären Britan. Vuonna 1647 Arvid sai komppanian komentajuuden itselleen.Pylkkänen Vuonna 1650 kuningatar Kristiina myönsi hänelle aatelisarvon. Samana vuonna 17. helmikuuta hän sai säterivapauden Sysmän Voipalaan. Menettämiensä hampaiden vuoksi hän sai aateloituna nimen Tandefelt, ja samasta syystä sukuvaakunassa on kolme hammasta ja kuula. Arvid Tandefelt osallistui tämän jälkeen vielä Kaarle X Kustaan sotaan Puolassa, jossa hän kuoli vuonna 1656. Arvid Tandefelt omisti Rapalan kartanon yhdessä veljensä Henrik Henrikinpoika Tandefeltin kanssa. Hän myi osuutensa kartanosta 1654 veljenpojalleen Sigfrid Henrikinpoika Rapalalle 1654. ==Perhesuhteet== Arvid Tandefeltin puoliso oli Brita Ekestubbe. Heidän poikansa oli Johan Tandefelt, joka joutui Pultavassa venäläisten vankeuteen ja kuoli siellä vuonna 1712. ==Fiktiivisiä kuvauksia== Arvid Tandefeltin elämä on ollut aiheena Jalmari Finnen romaaniin Sysmäläinen vuodelta 1910 sekä Valentin Vaalan samannimiseen elokuvaan vuodelta 1938. == Lähteet == * Luokka:Suomalaiset sotilaat Luokka:Syntymävuosi tuntematon Luokka:Vuonna 1656 kuolleet
Creekin kieli

Creekin kieli (tunnetaan myös nimellä muskogee) on muskogee-kieliin kuuluva intiaanikieli. Kieltä puhuvat creekit ja seminolit Oklahomassa ja Floridassa.Ethnologue: Muskogee Viitattu 18.7.2015. Kielellä on noin 4000-6000 puhujaa, ja kieltä käytetään erityisesti yli 60-vuotiaiden keskuudessa ja jonkin verran mm. kirkollisissa toimituksissa. Kieli on erittäin läheistä sukua creekille. Creekin kieltä alettiin kirjoittaa ensimmäisen kerran 1736. Latinalaiset aakkoset otettiin käyttöön 1853 ja 1870-luvulle tultaessa julkaistiin jo creekinkielisiä sanomalehtiä. # a, () # c, () # e, () # ē, () # f, () # h, () # i, () # k, () # l, () # m, () # n, () # o, () tai () # p, () # r, () # s, () # t, () # u, () tai () # v, () # w, () # y, () ==Lähteet== Luokka:Muskogee-kielet Luokka:Yhdysvaltain kielet
MG 151

MG 151 eli Maschinengewehr 151 on Mauserin suunnittelema saksalainen lentokonekonekivääri ja -konetykki, kaliiperista riippuen. Asetta valmistettiin kahdessa eri kaliiperissa, 15 mm ja 20 mm. Ensimmäinen 15 mm versio oli mallimerkinnältään MG 151/15 ja tyypiltään raskas lentokonekonekivääri. Seuraava versio, MG 151/20, oli konetykki.Williams s.164-165 Tykistä oli kaksi versiota. Ensiksi kehitetyssä oli tavanomainen iskuri patruunan sytyttämiseksi. Toisessa versiossa patruuna sytytettiin sähköisesti, mikä mahdollisti aseen synkronoinnin ampumaan potkurikehän läpi. Sekaannuksien välttämiseksi Me 109 -koneissa käytettiin yksinomaan mekaanista versiota. Fw 190 -hävittäjissä käytettiin sähköistä versiota synkronoituna. Ase eri versioineen oli käytössä lukuisissa saksalaisissa sotilaslentokoneissa toisen maailmansodan aikana korvaten 20 mm MG FF -konetykin saksalaiskoneissa suureksi osaksi. MG FF säilyi lisä- ja erikoisasennuksina erityisesti yöhävittäjissä. MG 151 -asetta käyttivät myös Italian sekä jossakin määrin Japanin armeijan ilmavoimat MG 151/15 tuli käyttöön Messerschmitt Bf 109F-2 -hävittäjässä vuonna 1940. Pian kuitenkin havaittiin, että 20 mm tykin räjähtävä ammus oli suuren lähtönopeuden 15 mm konekiväärin luotia tehokkaampi. 20 mm kranaatti liitettiin 15×96 mm ammukseen sen suuta levittämällä ja hylsyä lyhentämällä (20 mm × 82), jolloin muutostyön saattoi tehdä vain aseen piipun vaihtamalla ja muilla suhteellisen pienillä muutoksilla. Haittapuolena oli ammuksen lähtönopeuden aleneminen 850 m/s:ssa 700 m/s:iin panssarinläpäisevillä ammuksilla ruutimäärän pysyessä samana. Ongelmaa ei pidetty suurena, sillä ammuksen tuhovaikutusta pidettiin tärkeämpänä kriteerinä. Aseelle otettiin käyttöön tehokas ohennettuseinämäinen Minengeschoß-ammus, joka sisälsi 18,6 g PETN-räjähdysainetta ja panssariammuksia kevyemmän painon vuoksi sen lähtönopeus oli 805 m/s.Williams taulukot s.226 20 mm ase tuli vakiovarusteeksi Bf 109F-4 -hävittäjässä moottorilohkojen väliin sijoitettuna (Motorkanone). ==Lähteet== * ===Viitteet=== == Aiheesta muualla == * Luokka:Konekiväärit Luokka:Lentokoneiden konetykit
Muskogee-kielet

Muskogee-kielet ovat Yhdysvalloissa puhuttuja intiaanikieliä. Kielikunta jaetaan yleensä kahteen eri osaan, itäisiin ja läntisiin muskogee-kieliin. Tämä jako on kuitenkin kiistanalainen ja epäselvä. Jaon kehitti kielitieteilijä Mary Haas. Läntiset muskogee-kielet *Choctawin kieli, 9200 puhujaa *Chickasawin kieli, 1000 puhujaa Itäiset muskogee-kielet *Alabaman kieli, 100 puhujaa *Koasatin kieli, 200 puhujaa *Apalacheen kieli † *Mikasukin kieli, 500 puhujaa *Creekin kieli, 4300 puhujaa Yhdysvaltalainen kielitieteilijä Pamela Munro on ehdottanut, että kielet jaettaisiin pohjoisiin ja eteläisiin kieliin. Hänen jakonsa on kuitenkin harvemmin käytetty. Kielillä arvioidaan olevan yhteensä 15 300 puhujaa. == Lähteet == *
Ackermannin ohjausjärjestelmä

Ackermannin ohjausjärjestelmä on geometrinen ratkaisu auton tai muun ajoneuvon ohjauksessa esiintyvälle ongelmalle: sisemmän ja ulomman pyörän tulee kulkea eri säteistä ympyrärataa pitkin. Sen keksi englantilais-saksalainen Rudolph Ackermann (1764–1834) vuonna 1810. Ohjausjärjestelmän geometriaa voidaan yksinkertaistettuna kuvata liikuttamalla ohjauksen kääntöpisteitä sisäänpäin niin, että ne sijaitsevat etupyörien keskipisteestä piirretyn suoran ja taka- akselin leikkauspisteessä. Täydellisessä Ackermann-ohjauksessa millä tahansa ohjauskulmalla kaikkien pyörien kääntöympyrän keskipiste on yhteinen kääntöpiste. Ohjausjärjestelmän toimintaperiaate on se, että raidetanko on lyhyempi kuin olkatappien välimatka. Tällöin raidetangon sivuttaissuuntainen liike aiheuttaa sisäkaarteen pyörän suuremman kääntymisen verrattuna ulkokaarteen pyörään. Mitä enemmän raidetanko siirtyy sivusuunnassa eli mitä enemmän pyöriä käännetään, sitä suuremmaksi pyörien kulmaero kasvaa. == Katso myös == * Ackermann-ehto * Aurauskulma ==Lähteet== Luokka:Autotekniikka
Rikosseuraamusalan koulutuskeskus

Rikosseuraamusalan koulutuskeskus (RSKK) on vuonna 1976 perustettu, Vantaan Tikkurilan suuralueen Jokiniemen kaupunginosassa, noin 200 metriä Tikkurilan rautatieaseman eteläpuolella sijaitseva Rikosseuraamuslaitoksen (RISE) valtakunnallinen yksikkö. Koulutuskeskuksen yksikönpäällikkönä toimii Hannu Kiehelä. Koulutuskeskus antaa rikosseuraamusalaan liittyvää tutkintokoulutusta (vankeinhoidon perustutkinto lukion tai muun toisen asteen pohjatutkinnon pohjalta) sekä täydentävää koulutusta kaikille rikosseuraamusalan työntekijöille. Rikosseuraamusalan valvonta- ja ohjaustehtävissä toimivan vartijan peruskoulutuksena on 90 opintopisteen (16 kk) laajuinen vankeinhoidon perustutkinto, johon sisältyy 10 kuukautta palkallista harjoittelua vankilassa. Jatkokoulutuksena Rikosseuraamusalan koulutuskeskus järjestää rikosseuraamusalan koulutusohjelman (laajuus 210 op, noin 2,5 vuotta; tutkintona sosionomi - AMK) yhteistyössä Laurea-ammattikorkeakoulun kanssa. Koulutuskeskuksen yhteydessä toimii kriminologinen erikoiskirjasto. Kriminologisen kirjaston erikoisaloja ovat rangaistusten täytäntöönpano, vankeinhoito, kriminologia, kriminaalihuolto, rikoksentorjunta ja uhritutkimus. Koulutuskeskuksella on oma 26 huoneen kurssihotelli, joka tarjoaa majoitusta pääasiassa yli 100 kilometrin etäisyydeltä saapuville kurssilaisille. Rikosseuraamusalan koulutuskeskus toteuttaa oppi- ja tutkimuslaitosten kanssa yhteistyössä rikosseuraamusalan ylintä ammatillista koulutusta sekä osallistuu aktiivisesti alan työelämän kehittämiseen ja uusintarikollisuutta vähentävien ohjelmien kouluttamiseen, kehittämiseen ja arviointiin. Rikosseuraamusalan koulutuskeskus myös osallistuu rikosseuraamusalan koulutusta koskevaan kansainväliseen yhteistyöhön. Rikosseuraamusalan koulutuskeskuksen kanssa samassa rakennuksessa (B-rapussa) sijaitsee RISEn Uudenmaan yhdyskuntaseuraamustoimisto. Sen toimialueeseen kuuluu koko Uusimaa Helsinkiä lukuun ottamatta. Toimisto on suurin yhdyskuntapalvelun toimeenpanoyksikkö Suomessa. ==Lähteet== ==Aiheesta muualla== * Luokka:Vantaan oppilaitokset Luokka:Vankeinhoito Suomessa Luokka:Jokiniemi Luokka:Oikeusministeriö
Lysmata debelius

Lysmata debelius on trooppisten vesien koralliriutoilla elävä katkarapulaji. Se kasvaa noin viisi senttiä pitkäksi. Pääväri on tomaatinpunainen, selässä on joitakin valkoisia pilkkuja, jalkojen alaosat ja pitkät tuntosarvet ovat valkoiset. Eri alueilla rapujen värikuviot poikkeavat hieman toisistaan. Värityksensä takia rapua kutsutaan eri kielissä kardinaali-, veri- tai tulikatkaravuksi.Marine Depot Live Aquarium Webzine Lysmata debelius elää luonnossa Indopasifisella merialueellaMalawi Cichlid Homepage ja esiintyy syvemmällä kuin muut saman suvun lajit, 20–60 metrin syvyydessä.Cleaner Shrimps (Genus Lysmata) for the Home Aquarium ATOLL 1987 Lysmata debelius -katkarapuja pidetään myös riutta-akvaarioissa, mielellään pienissä parvissa. Ne pysyttelevät kuitenkin usein kivien seassa, joten niitä näkee harvoin.Practical Fishkeeping Laji saattaa puhdistaa kaloja loisista samaan tapaan kuin Lysmata amboinensis, mutta ei kiipeile koralleilla vaan odottaa mieluummin onkalossa tai kivenkolossa. Ravinnoksi niille voi antaa pakastettuja äyriäisiä ja monenlaisia kuivaruokatabletteja. Ruoka on hyvä tarjota ravun lähelle vaikka pinseteillä. == Lähteet == == Aiheesta muualla == *Meerwasselexicon (kuvia ja videoita) Luokka:Kymmenjalkaiset Luokka:Lemmikkieläimet
McLaren MP4-24

McLaren MP4-24 on Formula 1 -auto, jota McLaren-talli käytti kaudella 2009. Auto julkistettiin 16. tammikuuta 2009. Autolla ajoivat kilpaa Lewis Hamilton ja Heikki Kovalainen. Kaudelle 2009 tehdyistä sääntömuutoksista johtuen McLaren MP4-24 näytti erilaiselta edeltäjäänsä verrattuna. Autossa käytettiin sliksi-renkaita (sileäpintaiset renkaat), jotka olivat kiellettyjä vuosina 1998–2008. Edeltäjään verrattuna etusiivestä tuli leveämpi, kun taas takasiivestä kapeampi. Autossa oli KERS-järjestelmä. Tupladiffuusorijärjestelmä tuotiin Espanjan osakilpailuun ja siipien päätypalapäivitys Saksan osakilpailuun. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus McLaren Mercedes V8 AUS MAL CHN BHR ESP MON TUR GBR GER HUN EUR BEL ITA SIN JPN BRA ABU rowspan="3" 71 rowspan="3" 3. Lewis Hamilton DSQ 7 6 4 9 12 13 16 18 1 2 Kesk. 12† 1 3 3 Kesk. Heikki Kovalainen Kesk. Kesk. 5 12 Kesk. Kesk. 14 Kesk. 8 5 4 6 6 7 11 12 11 ==Lähteet== == Aiheesta muualla == Luokka:Formula 1 -kausi 2009 M4/24
Lysmata

Lysmata on katkarapusuku. Siihen kuuluu toistakymmentä lajia.ITIS Kolmea lajia pidetään yleisesti riutta-akvaarioissa: Lysmata amboinensis, Lysmata wurdemanni ja Lysmata debelius.Aquahobby Harvinaisempia akvaarioissa pidettäviä lajeja ovat Lysmata grabhami Cleaner Shrimps (Genus Lysmata) for the Home Aquarium ATOLL 1987 ja Lysmata seticaudataLusoreef jotka molemmat elävät luonnossa Atlantin valtameressä. == Lysmata-sukuun kuuluvia lajeja == * Lysmata acicula * Lysmata amboinensis * Lysmata anchisteus * Lysmata californica * Lysmata debelius * Lysmata grabhami * Lysmata intermedia * Lysmata moorei * Lysmata rathbunae * Lysmata seticaudata * Lysmata ternatensis * Lysmata trisetacea * Lysmata vittata * Lysmata wurdemanni Lysmata-suvun katkarapuja kutsutaan usein nimillä puhdistajarapu, puhdistajakatkarapu tai puhdistajakatka.Särkänniemi Nimi viittaa niiden tapaan syödä ulkoloisia kalojen pinnalta. == Lähteet == Luokka:Kymmenjalkaiset
Kármánin raja

Kármánin raja on sadan kilometrin korkeudella merenpinnasta sijaitseva taso, jota varsinkin Euroopassa on totuttu pitämään rajana, joka erottaa maan ilmakehän ja avaruuden toisistaan. Raja on nimetty unkarilais-amerikkalaisen fyysikon Theodore von Kármánin mukaan. Hän laski, että tällä korkeudella maapallon ilman tiheys on niin pieni, ettei siipi toimi enää lentotekniikan käyttämän aerodynamiikan lakien mukaan. Rajaa korkeammalla lentokoneen ilmanopeuden olisi oltava maan vastaavaa kiertoratanopeutta suurempi, jotta ilman noste kannattelisi lentokoneen siipiä. Kansainvälisesti yksikäsitteistä sovittua korkeutta ilmakehän ja avaruuden välisille vyöhykkeille ei tähän mennessä ole ollut. On ajateltu, että vyöhykkeiden vaikutusalueet sekoittuvat toisiinsa vähitellen mutta tasaisesti lomittuen aina korkeuden muuttuessa pidemmällä skaalalla. Vuonna 2009 tehdyt mittaukset tarkensivat vyöhykkeen korkeutta, jossa ilmakehän hiukkaset kohtaavat paljon nopeampia, noin 1 000 km/h kiitäviä ionosfäärin eli avaruuden varautuneita hiukkasia, raja-arvoon 118 kilometriä. Ihmisen lähettämistä maata kiertävistä satelliiteista esimerkiksi kansainvälisen avaruusaseman kulkemaa kiertorataa joudutaan sen rakettimoottoreita käyttämällä säännöllisesti korjaamaan korkeammaksi, koska ilmakehän hiukkaset vaikuttavat siihen hidastavasti vielä 300 kilometrin korkeudessakin. Yhdysvalloissa ei käytetä Kármánin rajaa puhuttaessa avaruuden rajasta. Astronautiksi sikäläisen näkemyksen mukaan kutsutaan jokaista sellaista henkilöä, joka on merenpinnan keskitasosta mitattuna ylittänyt 50 mailin (80 kilometrin) korkeuden. == Lähteet == Luokka:Avaruus Luokka:Ilmakehä
Constantine Walter Benson

Constantine Walter Benson (2. helmikuuta 1909 Trull, Englanti - 21. syyskuuta 1982 Cambridge, Englanti) oli brittiläinen lintutieteilijä. Häntä pidetään viimeisenä Britannian siirtomaahallinnon virkamiehenä, jolla oli merkittävä osuus ornitologisen tutkimuksen edistämisessä. Benson opiskeli Cambridgen yliopistossa, jossa hän oli yleisurheilutähti. Hänestä tuli siirtomaahallinnon virkamies ja hän vietti 20 vuotta Malawissa 1932–1952. Benson tutki etenkin Itä-Afrikan ja Komorien linnustoa. Hän nimesi useita uusia lintulajeja, muun muassa mayottenpöllösen (Otus mayottensis) ja karthalanpöllösen (Otus pauliani).ITIS Bensonille myönnettiin Brittiläisen imperiumin ritarikunnan Brittiläisen imperiumin upseerin arvo vuonna 1965. Benson kirjoitti useita kirjoja ja artikkeleita, yhteismäärältään lähes 400. == Teoksia == * A Check List of the Birds of Nyasaland. (1953) * Check List of the Birds of Northern Rhodesia. (1957) * Birds of the Comoro Islands. (1960) * A Contribution to the Ornithology OF Zambia. (1967) * Birds of Zambia. (1971) * The Birds of Malawi. (1977). == Lähteet == * Muistokirjoitus (The Auk) Luokka:Brittiläiset ornitologit Luokka:Vuonna 1909 syntyneet Luokka:Vuonna 1982 kuolleet
Mikasukin kieli

Mikasuki on muskogee-kieliin kuuluva intiaanikieli, jota puhutaan Etelä- Floridassa. Kieltä puhuvat miccosukeet ja osa seminoleista. Kielellä oli 1990 496 puhujaa joista 33 on yksikielisiä, loput puhuvat mikasukin lisäksi englantia. Mikasuki on vaarassa hävitä, sillä nuorimmat eivät puhu sitä. ==Kielinäyte== Numerot yhdestä kymmeneen *1 - łáàmen *2 - toklan *3 - tocheenan *4 - shéetaaken *5 - chahkeepan *6 - eepaaken *7 - kolapaaken *8 - toshnapaaken *9 - oshtapaaken *10 - pokoolen ==Lähteet== Luokka:Muskogee- kielet Luokka:Yhdysvaltain kielet
Hallucigenia

Hallucigenia on kanadalaisesta Burgess Shalen fossiiliesiintymästä tunnettu muinainen eliöryhmä ja Hallucigeniidae-heimon ainoa suku. Se lienee Burgess Shalen esiintymän tunnetuin fossiili. Suvussa tunnetaan toistaiseksi kolme lajia. Laji H. hongmeia kuvattiin vuonna 2012. == Historia == Hallucigenian löysi Simon Conway Morris vuonna 1979 tutkiessaan Charles Doolittle Walcottin Burgess Shalesta keräämiä fossiileja, jotka Walcott oli luokitellut kuuluviksi sukuun Canadia. Morris havaitsi, että yhden suvun sijaan kokoelma muodostui useiden erilaisten eläinten jäännöksistä. Eräs niistä oli niin erikoinen, että Morris antoi sille nimen Hallucigenia sparsa hallusinaatiota muistuttavan ulkonäön vuoksi. == Ulkonäkö == Hallucigenia on pieni, noin 0,5–3 cm:n mittainen pitkänomainen matomainen eläin. Eläimen toisessa päässä on jonkinlainen laajentuma, jota on pidetty päänä, vaikkei siinä ole nähtävissä silmien tai suun kaltaisia pään rakenteita. Eläimen molemmin puolin on ulokkeita: toisella puolella seitsemän paria piikkimäisiä ulokkeita ja toisella puolella seitsemän pehmeästä kudoksesta muodostunutta uloketta. Vartalon putkimainen päätyosa muodostaa hännän. Morrisin alkuperäisen hahmotelmanMorrisin alkuperäisen hahmotelman mukaan eläin käyttäisi jäykkiä piikkejä raajoinaan. Erikoisen ulkomuodon vuoksi arveltiin myös, että Hallucigenia saattaa olla todellisuudessa osa jotakin muuta eläintä samaan tapaan kuin Anomalocariksen eri osia luultiin aluksi erillisiksi eliöiksi. Ruotsalainen Lars Ramsköld sai luvan tutkia alkuperäistä fossiilia tarkemmin ja havaitsi, että myös pehmeät ulokkeet olivat parillisiaThe second leg row of Hallucigenia discovered, Lethaia. Se osoitti, että piikit ovat eläimen selkäpuolella puolustautumistarkoituksessa, kuten monilla nykyisilläkin eläimillä, ja pehmeät ulokkeet vastaavat raajoja.The Burgess Shale: Evolution's Big Bang, kuvaBurgess Shale Hallucigenia sparsa, Smithsonian National Nuseum of National HistoryPast lives: Chronicles of Canadian Paleontology, The Hallucigenia flip Suvun toinen laji, Hallucigenia fortis, kuvattiin Kiinan Chengjiangista vuonna 1995.Cambrian lobopodians-ancestors of extant onychophorans? == Luokitus == Hallucigenian taksonomisesta asemasta on käyty paljon keskustelua. Vuonna 1991 Kiinasta löydettiin erikoinen fossiili, joka sai nimen Microdictyon sinensis.Microdictyon sinicum , A Lobopodian from Chengjiang, Fossil Museum Se muistuttaa toisaalta Hallucigeniaa, mutta siinä on piirteitä, jotka näyttäisivät osoittavan sukulaisuutta nykyisille alkeellisille trooppisille selkärangattomille, käsnäjalkaisille.Evolution page, Hallucigenia finds a home... Onychophora: Fossil Record, UC Berkeley Sukulaisuus vahvistui 2014 Cambridgen yliopiston tutkijoiden analyysissa. Pitkäjalkainen Hallucigenia ei kuitenkaan muistuta nykyisiä käsnäjalkaisia aivan yhtä paljon kuin sen kanssa samoista fossiilikerrostumista löydetty Aysheaia. == Lähteet == == Aiheesta muualla == *Animaatio *Stephen Jay Gould: The Reversal of Hallucigenia Luokka:Esihistorialliset selkärangattomat Luokka:Käsnäjalkaiset
Tupac Shakur Legacy

Tupac Shakur Legacy on Tupac Shakurin elämäkerta, jonka on kirjoittanut Shakurin perheystävä ja Mustien panttereiden entinen jäsen Jamal Joseph. Kirja ilmestyi 16. elokuuta 2006. Kirjan kustantaja on Simon & Schuster -yhtiö, joka kuuluu Atria Booksiin. Kirjassa on aiemmin julkaisemattomia perhekuvia, henkilökohtaisia tarinoita ja yli 20 käsin kirjoitettua laulua, runoa ja henkilökohtaista paperia. Kirjan mukana on 60 minuuttia pitkä cd-levy, jossa on tekstejä Tupacin päiväkirjoista, kirjeistä ja muista kirjoituksista. ==Lähteet== Luokka:Tupac Shakur
Reptile (albumi)

Reptile on Eric Claptonin maaliskuussa 2001 julkaistu albumi. Se on Claptonin soolouran 18. studiolevy. Reptilen 14 kappaleesta ensimmäinen ja viimeinen ovat instrumentaalikappaleita. Clapton on omistanut levyn sedälleen Adrian ClaptonilleRollingstone sekä tämän vaimolle Sylvialle. CD:n kansivihkosessa Clapton kertoo, että lapsena hänen annettiin luulla setäänsä veljekseen ja että Adrian-sedällä oli merkittävä vaikutus nuoren Ericin maailmankuvaan. Adriania kutsuttiin myös nimellä "son" (suom. "poika"), mikä osaltaan selittää levyn viimeisen kappaleen Son & Sylvian nimen.Reptile-CD:n kansivihkosen teksti, kirj. Eric Clapton lokakuussa 2000. == Kappaleet == # Reptile (Eric Clapton) – 3:26 # Got You on My Mind (Howard Biggs/Joe Thomas) – 4:30 # Travelin' Light (J. J. Cale) – 4:17 # Believe in Life (Clapton) – 5:05 # Come Back Baby (Ray Charles) – 3:55 # Broken Down (Simon Climie/Dennis Morgan) – 5:25 # Find Myself (Clapton) – 5:15 # I Ain't Gonna Stand for It (Stevie Wonder) – 4:49 # I Want a Little Girl (Murray Mencher/Billy Moll) – 2:58 # Second Nature (Clapton/Climie/Morgan) – 4:48 # Don't Let Me Be Lonely Tonight (James Taylor) – 4:47 # Modern Girl (Clapton) – 4:49 # Superman Inside (Doyle Bramhall/Clapton/Susannah Melvoin) – 5:07 # Son & Sylvia (Clapton) – 4:43 == Kokoonpano == * Eric Clapton - kitara, laulu * Doyle Bramhall II - kitara * Andy Fairweather-Low - kitara * Billy Preston - huuliharppu, piano, sähköurut * Joe Sample - piano, sähköpiano, sähköurut * Tim Carmon - piano, sähköurut, syntetisaattori * Paul Carrack - koskettimet * Nathan East - basso * Pino Paladino - basso * Steve Gadd - rummut * Paulinho Da Costa - lyömäsoittimet * Paul Waller - ääniohjelmointi * The Impressions - taustalaulu ==Lähteet== Luokka:Eric Claptonin albumit Luokka:Vuoden 2001 albumit
Dmitri Ipatov

thumb|Dmitri Ipatov Dmitri Gennadjevitš Ipatov (, s. 30. kesäkuuta 1984 Magadan) on venäläinen mäkihyppääjä, joka on kilpaillut kansainvälisellä tasolla vuodesta 2002 lähtien. Hän on kilpaillut maailmancupissa ja Continental cupissa. == Aiheesta muualla == * Luokka:Venäläiset mäkihyppääjät Luokka:Vuonna 1984 syntyneet Luokka:Elävät henkilöt
Džengiš Tšokusu

Džengiš Tšokusu eli Pik Pobedy (, ) on Tienšan-vuoriston korkein vuori. Se sijaitsee Kokshaal-Toon vuoriryhmässä Kirgisian ja Kiinan rajalla, Issyk Kul -järvestä kaakkoon. ==Nimet== Vuoren virallinen nimi kirgiisiksi on Džengiš Tšokusu, joka tarkoittaa "Voiton huippua". Venäjänkielinen nimi "Pik Pobedy" tarkoittaa samaa. Uiguuriksi nimi on "Tömür" (rauta), joka Kiinassa on myös vuoren virallinen nimi. Kiinankielinen nimi "Tuōmù'ěr Fēng" 托木尔峰 on yhdistelmä uiguurinkielisestä nimestä ja kiinan kielen sanasta "feng", joka tarkoittaa "huippua". Vuori nimettiin Pik Pobedyksi pian toisen maailmansodan jälkeen Neuvostoliiton voiton kunniaksi. ==Kuvaus== Džengiš Tšokusu on vuoristo, jonka pitkällä harjanteella on useita huippuja. Vain päähuippu ylittää 7 000 metriä. Päähuippua lähestytään yleensä Zvozdotška-jäätiköltä (venäjäksi "pieni tähti"). ==Ennätykset== Džengiš Tšokusu on Kirgisian korkein vuori. Geologisesti se on maailman pohjoisin yli 7 000 metriä korkea vuori. Pohjoisempi Khan Tengri on myös yli 7 000 metriä korkea, mutta sen huippu muodostuu jäätiköstä; kallion korkein kohta on 7 000 metrin alapuolella. ==Nousujen historia== Vaikka Džengiš Tšokusu on Khan Tengriä yli 400 metriä korkeampi, vuoteen 1946 asti jälkimmäisen uskottiin olevan Tienšanin korkein vuori. Džengiš Tšokusun ensimmäisen vahvistetun valtauksen teki 1956 Vitali Abalakovin kiipeilijäryhmä. Vahvistamattomat väitteet esittävät, että vuorelle olisi kiivetty jo 1939.SummitPost Kiinalainen retkikunta nousi huipulle Kiinan puolelta 1977. Retkikunnan kirjaRaising the Five Star Flag on Mount Tomur,Beijing ei mainitse venäläisten tekemää ensinousua ja antaa vaikutelman, että kiinalaisten nousu oli ensimmäinen. ==Katso myös== *Luettelo maailman korkeimmista vuorista *Luettelo maiden korkeimmista kohdista *Luettelo suurimmista prominensseista ==Lähteet== Luokka:Kiinan vuoret Luokka:Kirgisian vuoret Luokka:Kiinan ja Kirgisian raja